Author: Bobi
Last saved by: Goran Stojic

VELIKO INTERESOVANJE NIŠLIJA ZA PREVENTIVNE PREGLEDE
Zdravstveno stanje proverilo više od 1.000 građana

* Zainteresovani obavili pregled abdomena i mamografski pregled kao i analizu krvi 

 Veliko interesovanje Nišlija vladalo je juče za besplatne preventivne preglede u Kliničkom centru i Domu zdravlja, te je zdravstveno stanje proverilo više od 1.000 građana.
 Reč je o akciji Ministarstva zdravlja Srbije, čiji su ciljevi ukazivanje na važnost preventive i rano dijagnostifikovanje oboljenja.
 Nišlije su juče mogle da besplatno, i bez zdravstvene knjižice, obave ultrazvučni pregled abdomena, a žene starije od 50 godina imale su priliku za pregled na mamografu. 
 Pregled abdomena obavljao se u ambulantama nove zgrade Kliničkog centra, u Centru za radiologiju, dok su mamografski pregledi obavljani u delu ovog centra u staroj zgradi.
 Takođe, građani su u velikom broju proverili svoje zdravstveno stanje u laboratoriji niškog Doma zdravlja, u kojem je obavljana analiza krvi, odnosno nivo triglicerida i holesterola.
  Jučerašnja akcija besplatnih preventivnih pregleda se jedanaesti put odvijala u Nišu i do sada je na ovaj način pregledano ukupno čak oko 10.000 pacijenata.    
  U Kliničkom centru su napomenuli da žene koje su juče došle na mamografski pregled, a eventualno nisu stigle na red, pregled mogu obaviti danas i narednih dana. 
                                                   O.M.
LEG:NIŠLIJE BILE VEOMA ZAINTERESOVANJE ZA BESPLATNE PREGLEDE:Novi klinički centar
(Projekat “Nišlije se uključuju u odlučivanje” sufinansiran iz budžeta grada Niša)